NETFLIX ओरिजिनल सीरीज़
इतना कुछ खोने के बाद, तुम्हें लगता होगा कि हम टूट जाएँगे।
पर हम यहाँ इसी वजह से हैं क्योंकि हमने मौत से हार नहीं मानी थी।
हम बर्फ़ के नीचे फँसी ठंडक की तरह जुझारू हैं।
अपनी नज़रें फ़र्श पर रखते हैं, अपने नाखून गड़ाकर धावा बोलने के लिए तैयार रहते हैं।
तुम्हें लगता है मुझे यहाँ आना पसंद है?
कि श्री विल्फ़र्ड चाहते हैं मैं यह सब करूँ?
दुनिया में हमारे पास बस "स्नोपिअर्सर" बची हुई है।
- नहीं, प्लीज़! - मम्मी!
इस इंजन इटरनल की ओर हम सबकी अपनी-अपनी ज़िम्मेदारी है।
तुम टेली लोगों को कुछ नहीं करना पड़ता।
हाँ। बस चुपचाप बैठे रहो और बग़ावत मत करो!
यह तुम्हारी ग़लती है।
ठीक है, इसे जल्द ख़त्म करो।
प्लीज़ इसे कुछ मत करो! रहम करो।
इसके बदले मुझे सज़ा दो।
उसका क्या तुक होगा?
यह अभी बच्ची है।
हाँ, एक छोटी बच्ची जिसने छह आदमियों की हत्या करने में मदद की।
मैं इसकी माँ हूँ। यह मेरी ग़लती है। मैंने इसे बाग़ियों की मदद करने दिया।
चलो, आख़िरकार यहाँ किसी में इतनी जहानत है कि अपनी करतूतों की ज़िम्मेदारी ले सके।
ठीक है।
जान! यहाँ जाओ। सब ठीक है।
सब ठीक है, जान। तुम बहुत बहादुर हो।
सब ठीक हो जाएगा। मेरी तरफ़ देखो।
भैया के पास जाओ।
हौसला रखना, विनीपेग।
मैं तुमसे प्यार करती हूँ।
बिना टिकट वाले यात्रियो,
श्री विल्फ़र्ड ने तुम्हें विद्रोह, हत्या
और ट्रेन में फ़साद करने का दोषी पाया है।
बेटिकट यात्रियों के रूप में, तुम्हें सुनवाई या अपील का हक नहीं है।
लेटन, अपना वादा पूरा करना। समझ रहे हो?
यह हमारे इंजन इटरनल की
दरियादिली और रहमत है जो तुम्हें अब तक जीने दिया गया।
सब ठीक हो जाएगा।
तो, विल्फ़र्ड इंडस्ट्रीज़ के अधिकार से,
तुम्हें ड्रॉर्स में अनिश्चित काल तक निलंबन की सज़ा दी जाती है।
ईश्वर तुम्हारी आत्मा पर कृपा करें।
वे हमारे हाथ...
हमारे बच्चे...
हमारे नेता छीन सकते हैं...
वे हमारी गरिमा को छीनने की कोशिश करते रहते हैं।
पर कोई भी बचा हुआ बताएगा कि मौत के मुँह तक उसने गरिमा बचाए रखी।
वे जितना हमसे छीनते जाते हैं, हम उतना ही मानवता की ओर बढ़ते जाते हैं।
एक दिन मानवता से हमारा पेट भर जाएगा।
जब हम 1,001 डिब्बों वाली "स्नोपिअर्सर" के अमीर लोगों को खाएँगे।
आराम से, जान।
पटरी पर चौथी श्रेणी का मलबा है, बेन।
इसी लिए हल चालू किया है।
-पर आगे की स्थिति नहीं दिख रही। -गुड मॉर्निंग, इंजीनियरो।
गुड मॉर्निंग। हमारी रफ़्तार से लगातार हिमस्खलन हो रहे हैं।
एक घंटे में यह दूसरा था।
हर चक्कर के साथ रास्ता और कठिन हो रहा है।
मेल, ऐसे तूफ़ान में,
चाहे जितने रूसी सैटेलाइट हैक कर लूँ, कोई फ़र्क नहीं पड़ेगा।
हम बिना देखे आगे बढ़ रहे हैं।
रफ़्तार कायम रखो। मैं आज पिछले हिस्से में व्यस्त रहूँगी।
दिक्कत आ सकती है। थर्ड क्लास वाली हत्या का क्या हुआ?
थर्ड क्लास में दो हत्याएँ हुईं हैं, टेल में एक विद्रोह हुआ है,
और फर्स्ट क्लास में नौटंकी, ऐसे पेश आ रहे हैं जैसे दंगाई चौखट पर हों।
दोस्तो, इंजन पर ध्यान दो, प्लीज़। इस इलाके में तेज़ मत चलाओ।
मेरी सलाह है कि रफ़्तार 12 प्रतिशत कम कर दें।
हावी, बिजली काटने का ऐलान नहीं कर सकती। कम से कम आज नहीं।
सलामती के लिए रफ़्तार कम कर दो, या बिजली चालू रखो।
रफ़्तार बनाए रखो।
यह पटरी पर टिकी रहेगी।
यह कब तक ऐसा करती रहेगी?
हावी, उसे ऐसा करते हुए सात साल हो गए हैं।
सभी यात्री ध्यान दें,
आप सभी को विल्फ़र्ड इंडस्ट्रीज़ की ओर से गुड मॉर्निंग।
- बाहर का तापमान... - उठो।
- ...शून्य से 119 डिग्री नीचे है... - कैसे हो, ब्रेकमैन?
बैठ जाओ।
आदत मत डाल लेना।
हाँ। यह थोड़ा परेशान लग रही है
क्योंकि मैंने इसकी जान बचाई।
तुम अपने दोस्तों को बचाने आए थे। मुझ पर एहसान नहीं किया।
तुम दोनों का दिन बहुत अच्छा रहेगा।
- स्वच्छता विभाग! - पीछे हटो!
तुम लोग नियम जानते हो। स्वच्छता चालू है।
ट्रेन के अगले हिस्से में, नज़रें नीची रखोगे।
टिकट वाले यात्रियों से कोई बात नहीं करोगे।
-देखकर, टेली। -अच्छे से भी कह सकते हो।
तुम्हारे लोगों ने उनके दोस्तों को मारा।
शायद जानते नहीं कितने नापसंद हो।
हाँ, पर उन्होंने मेरे 14 लोगों को मारा था।
लेटन, चलो।
उसका हाथ बढ़िया और चुस्त था। बहुत अच्छे से टूट गया।
पर, नहीं, फ़ोल्जर लोगों के लिए यह काफ़ी नहीं है। वे शर्मा के साथ हैं।
वह सबको उकसाने में लगी है। मैं उसे संभाल लूँगी।
ज़रा रुको।
हो गया।
फर्स्ट क्लास की कमेटी के अध्यक्ष हो। इसे प्रस्तावित करो, वरना मैं करूँगी।
ट्रेन में सबका वक्त कैसा गुज़र रहा है? आज सुबह ग्रवोल लेना भूल गए?
असल में, मेलनी, मुझे नहीं लगता कि ग्रवोल
टेल की बग़ावत के लिए सही दवा होगी।
उसे "बग़ावत" तो नहीं कह सकते।
कमांडर ग्रे ने मिनटों में काबू कर लिया था।
छह मारे गए। सुरक्षाकर्मी पेड़ों पर नहीं उगते, मेलनी।
हमारी एक और चिंता है।
थर्ड क्लास वाली हत्या।
वह वाली, जिस पर तुमने पर्दा डाला
क्योंकि तुमने जाँच एक टेली को सौंपी।
श्री विल्फ़र्ड ने इस काम के लिए सबसे कुशल इंसान चुना।
वह एक पूर्व होमिसाइड डिटेक्टिव है।
टेल में एक पुलिसवाला है?
वहाँ पर हर किस्म के लोग हैं। चिंता न करें, सुश्री फ़ोल्जर।
एक बग़ावत के बीच में इस आदमी को तरक्की देना
गलत संदेश भेजेगा।
अगर श्री विल्फ़र्ड को मदद चाहिए, तो मैं 25 सालों तक एक वकील रही थी।
जाँच की विस्तृत जानकारी दोगी, तो मैं सुझाव दे सकती हूँ।
एक वकील होने के नाते, आपको पता होगा कि वह जानकारी गोपनीय है।
पता न था कि फ़िंकलस्टीन, ब्रैंक्सम एंड फ़ोल्जर हत्या के मामले सुलझाते थे, माँ।
जितना चाहे हँस लो।
मेरा परिवार भले ही मुझे काबिल न समझे, मेलनी,
पर जमाव ने सबको सिखा दिया कि हम हत्या कर सकते हैं।
तभी तो हर कोई शक के घेरे में है।
आप भी।
और कॉफ़ी लोगी, लाइला?
नाश्ते का लुत्फ़ उठाएँ,
और आज एक ही जगह संभलकर बैठे रहने के लिए अच्छा दिन है।
शुक्रिया।
गुड मॉर्निंग। नाश्ता कैसा है?
बढ़िया है। शुक्रिया।
टेली पुलिसिया आ रहा है!
चुगलखोर, आगे जा।
तहकीकात करने को तैयार हो, डिटेक्टिव?
टनलमैन जेक्स कार्टर।
-चलो भी। -इसे ही वह लाश मिली थी।
मेरी डबल शिफ़्ट है। यह मेरा लंच ब्रेक है।
बहुत खूब। मैं साथ देती हूँ। मुझे एक छोटा वाला। इसे कुछ नहीं।
तुम्हें जानता हूँ। वह टेली डिटेक्टिव हो। मैं पहले ही बता चुका हूँ क्या हुआ था।
मैं ट्रेन डिटेक्टिव हूँ,
और श्री विल्फ़र्ड ने मुझसे कहा कि मैं ख़ुद तुमसे पूछताछ करूँ।
तुम्हें कोई एतराज़ है?
नहीं।
कोई एतराज़ नहीं।
मैं एग्रीकल्चरल सेक्शन में आम रख-रखाव कर रहा था।
रोज़ का काम। ऐसे ही गाड़ी चलती रहती है, है न?
फ़र्श की एक पट्टी निकाली, और वह वहाँ था। न हाथ, न पैर और न ही लिंग।
सबट्रेन में कौन जा सकता है?
हर दिन सैकड़ों लोग गुज़रते हैं।
मज़दूर, यात्री, हर क्लास के लोग।
क्लासों के बीच नाके कहाँ हैं?
- वह... - इसका जवाब मत देना।
मैं पता लगाने की कोशिश कर रहा हूँ कि लाश को कितनी दूर तक ले जा सकते थे।
ठीक है।
बस इतना ही?
न, एक और सवाल। तुम क्या खा रहे हो?
ये ट्रेन के सबसे लज़ीज़ गोश्त वाले नूडल हैं।
ए, अगर फिर से तुम्हारी ज़रूरत पड़े, तो भाव मत खाना।
अच्छा। काम पर ध्यान दो।
पोस्टमॉर्टम में दो घंटे बाकी हैं,
और निक्की जेने अब भी बेहोश है, सीमित प्रवेश।
जब तुम अपना गोश्त ख़त्म कर लो,
तो नाइटकार चलेंगे, जहाँ वह काम करती थी।
पहले अपराध का घटनास्थल। बहुत अच्छे।
दवा के नुस्ख़े में गड़बड़ है या अवधि में?
वह एक जटिल प्रक्रिया है।
इसका बहुत ख़्याल रखा है। इसकी...
बस यह जानना है कि यह होश में आएगी या नहीं।
उम्मीद है कि धीरे-धीरे ठीक हो जाएगी।
श्री विल्फ़र्ड से यह प्रोग्राम स्थगित करने को कहना चाहिए।
नहीं।
श्री विल्फ़र्ड से कह देना कि मैं इसकी तह तक जाऊँगा।
प्लीज़।
तो चलकर तुम्हारा डेटा देखते हैं।
नाइटकार... नाइट।
नाइट... नाइटकार।
नाइटकार में स्वागत है।
कह दो कि ऐसा नहीं है, जो
प्लीज़, कह दो कि ऐसा नहीं है
मुझे वह नहीं सुनना है, जो
और हक है मुझे जानने का
कह दो कि ऐसा नहीं है, जो प्लीज़, कह दो कि ऐसा नहीं है
वे हमसे बोलते हैं झूठ, जो प्लीज़, कह दो कि ऐसा नहीं है
वे हैं कहते हैं कि हमारा सरदार खेल चुका है अपना पासा
वह जानता नहीं कि आगे क्या करना है
सुश्री ऑड्री। यही इस जगह की मालकिन है।
हम बँधे हैं उसके मोह और उसकी दृढ़ मुस्कान से
पर पुराने दिन हैं बीत गए
छवि और यह सल्तनत भले ही हो ढह रही
पैसों की हो गई है तंगी
एक आदमी के वादे ने बाँधा एक देश को
पर सच हो रहा अब हावी
कह दो कि ऐसा नहीं है, जो
प्लीज़, कह दो कि ऐसा नहीं है
तुम पर हैं हमारी उम्मीदें टिकीं, जो
और वे हमारी कोशिशों पर पानी फेर रहे हैं
मुझे निक्की कमरे में मिली, एडवर्ड के साथ, उसका रोज़ का ग्राहक।
उसे कुछ पता नहीं था कि क्या हो रहा है। यकीनन, असली हत्यारे ने उसे नशा दिया था।
पर श्री विल्फ़र्ड को जल्द ही कोई हल चाहिए था, ड्रॉर में कोई इंसान।
इस बार बात अलग होगी।
बात को समझने के लिए, उस वक्त मेलनी कैविल की क्या भूमिका थी?
अच्छा सवाल है। यह तो उसका राज़ है, है न?
यह मुफ़्त है।
पुराने दौर की दारू।
तुम्हारी सेवा के बदले एक छोटी सी भेंट।
कैसी सेवा?
तुम विल्फ़र्ड के एक अन्याय को पलट सकते हो।
थर्ड क्लास में यह आशा बुझती जा रही है।
मैं बहुत वक्त से सोच रहा था
कि तुम लोग नाइटकार में आख़िर करते क्या हो।
हम बोध कराते हैं, जान।
इसे ख़ुद जाकर देखने दो।
इसे आँखों से ओझल नहीं होने दे सकती।
अगर चाहती हो इसका अंत निक्की जैसा न हो,
तो इसे समझना होगा कि वह क्या करती थी।
तुम्हारे पास 20 मिनट है। मैं यहीं पर तुम्हारा इंतज़ार करूँगी।
इस केस में ऐसा क्या है जो तुम उस ब्रेकमैन के सामने बता सकी?
धीरज रखो, मिस्टर लेटन।
तुम हमारा काम जानना चाहते थे।
तुम मुझे मज़ा देने वाली हो?
दरअसल, नाइटकार कभी भी कोठा नहीं रहा है, आंड्रे।
जब दुनिया खत्म हुई, ज़्यादातर लोग कुछ अलग चाहते थे।
किसी की याद में रोना। ताकि अपनों को खोने का दर्द कम हो सके।
मैंने नाइटकार इसलिए बनाया ताकि लोग,
अकेले या साथ मिलकर घाव भर सकें।
तुम कोई थेरेपिस्ट हो?
शांत हो जाओ, आंड्रे। अपने दिमाग को शांत करो।
याद है कि हम टेल में ध्यान कैसे करते थे?
हाँ, तुम्हारे जाने के बाद मैंने वह छोड़ दिया।
तुम्हें इसका साथ अच्छा लगेगा।
मुझे यकीन है कि हमारी मुलाक़ात जल्द होगी।
अपनी आँखें बंद करो।
क्या तुम्हें वह पानी याद है, आंड्रे?
हाँ, याद है।
गिरता हुआ।
बहता हुआ।
सब कुछ तरीके से चलता हुआ।
हवा की आवाज़ सुनो।
दुनिया पहले की तरह ही जीवंत है।
वे चिड़ियाँ। वे पत्तियाँ।
पेड़ों को याद करो।
उस घास को।
सूरज को।
मैं महसूस कर सकता हूँ।
तुम कहाँ हो?
मैं अपने घर पर हूँ।
तुम मुझे दिख रही हो।
माफ़ कीजिए, मैडम।
- हाँ? - मुझे आपका कोई पहचानपत्र देखना है।
मैं...
घबराने की ज़रूरत नहीं है।
-इस बैज से परेशान मत होइए। -चिंता मत कीजिए।
इससे परेशानी नहीं होती।
मुझे तुम्हारी याद आती थी।
तुम कहाँ हो?
मुझे भूख लगी है।
-ज़ोरों की भूख लगी है। -अभी लाया।
- डोनट्स! - हमारे जमाने के। वेबर्स।
तुम्हारे पसंदीदा।
तुमसे प्यार है, आंड्रे।
क्या?
ज़ारा फ़हरामी...
तुम मुझसे शादी करना चाहोगी? इसे असलियत में बदलने के लिए।
-हम असलियत में हैं। -पता है। हाँ, और असली करने के लिए। बोलो।
साथ देने। खुशी के लिए। बीमारी में साथ होने वगैरह के लिए।
मुझे हमारे बारे में चिंता नहीं है, आंड्रे।
मुझे दुनिया की चिंता है।
मैं तुम्हारी हिफ़ाज़त करूँगा, ज़ारा।
-अच्छे और बुरे वक्त में। -पता है, आंड्रे।
मैं कबूल करती हूँ।
मैं बस हमेशा के लिए तुम्हारा हाथ थामना चाहता था।
यह बात साफ़ कर दूँ, आमतौर पर ऐसा नहीं होता।
तुम मुझे क्या बताना चाहती थी?
विल्फ़र्ड के लोग तुम्हें शॉन के बारे में पूरा सच नहीं बता रहे।
शायद वह एक मुखबिर था।
क्योंकि वह खुशकिस्मत था कि उसे इतनी सुविधाएँ मिलीं।
- कैसी सुविधाएँ? - हमने बच्चे वाली लॉटरी जीती थी।
ऐसी खुशकिस्मती का मतलब था ट्रेन के अगले हिस्से में दोस्त का होना।
मैं आगे बढ़ने वाली थी। शॉन के बच्चे की माँ बनने को तैयार थी।
उससे प्यार करते थी?
यह "स्नोपिअर्सर" है, आंड्रे।
देखो, उन्हें इस कत्ल का इल्ज़ाम तुम पर नहीं लगाने दूँगा, ज़ारा,
पर मैं जब तक यहाँ हूँ, मेरी टेल के प्रति एक ज़िम्मेदारी है।
अगर यहाँ मेरे साथ रुक जाओ,
तो क्या बहुत बुरा होगा?
वक्त ख़त्म हो गया।
मेरा नाइटकार दौरा ऐसा नहीं था।
बदकिस्मती से।
तुम्हें निक्की को लेकर जानकारी हासिल करनी थी।
उंगली दी तो हाथ पकड़ लिया।
कभी-कभी डिटेक्टिव के काम में निजी अनुभव काम आते हैं।
एक बात बता दूँ, मैंने पहले कभी पोस्टमॉर्टम नहीं किया है।
पर नौसेना के मेडिकल कोर की पूर्व सैनिक हूँ,
तो मुझे आघात और पीटीएसडी की जाँच करनी आती है।
शायद वह अब हम सबको है, है न?
मैं अफ़गानिस्तान से एक साल का अवकाश लेकर
विल्फ़र्ड के ड्रीमलाइनर पर डॉक्टर के रूप में आई।
किसे पता था दुनिया जम जाएगी और यही नौकरी करनी पड़ेगी?
यह पीलापन जमा हुआ खून है।
मतलब, मरने के बाद यह कुछ वक्त पेट के बल पड़ा था।
इसे बाद में हटाया गया।
तुमने कल और क्या देखा था जो नहीं बताया?
तुम मुझे बताओ।
ठीक है।
गले पर कई निशान हैं?
हाँ। इसका दम घोंटा गया था।
वे इसका लिंग काटने की यातना को लंबा खींचना चाहते थे।
पैर काटे गए थे।
इस तरफ़ से। नीचे।
शायद आरी से?
पैर बाद में काटे गए थे। यह पीठ के बल था।
लगता है किसी और औज़ार से काटा गया था।
बड़े चाकू से?
तुम लोग वाकई वहाँ नहीं जाते?
क्या?
अच्छा। इसके लिए किसके पास औज़ार हैं?
हँसिए से?
जो नूडल्स कुछ देर पहले खाए थे,
उनमें गोश्त के टुकड़े थे। वे कहाँ से आए?
कसाइयों के पास से।
- कह रहे हो कि इंसान का माँस खाया जाता है? - नहीं। यहाँ ऐसा नहीं होता।
हम सबने टेल की अफ़वाहें सुनी हैं, पर हम...
वे अफ़वाहें नहीं हैं।
पहले दो साल, हत्यारों के पंथ थे।
ख़ासकर एक गुट, वे किसी को भी मार डालते।
किसी को भी खा जाते।
कोई चारा नहीं बचा।
हम बाकियों ने उनके सरदार पर हमला किया।
सबने उसके दिल का एक टुकड़ा खाया,
ताकि कोई न कह सके कि वह निर्दोष है।
बहरहाल, तुम्हारा लंच बढ़िया था?
सिल्वा।
- क्या चाहिए? - दरवाज़ा खोलो।
हमें तुम्हारा फ़्रीज़र देखना है।
-यह निषिद्ध इलाका है। -ब्रेकमैन का काम है।
मुझे परवाह नहीं है। यह निषिद्ध इलाका है।
अंदर आना है, तो नोटरी लेकर आओ।
बढ़िया चाकू है।
इससे तो मेरा पैर भी काट सकते हो।
आज गोश्त कट रहा है।
-नोटरी के साथ वापस आना। -चलो।
...और शायद इसकी वजह इतने समय तक बेहोश रहना है।
मैं सहमत हूँ, पर अनुमापन, अवधि, पृथक्करण के
जटिल आँकड़ों को देखते हुए और...
-शोध करनी पड़ेगी। हाँ। -पात्र चाहिए होंगे।
अगर और डेटा चाहिए तो वही असमंजस है।
हालत बहुत बुरी है। शायद इसकी तंत्रिकाएँ हमेशा के लिए बेकार हो गई हैं।
इन लोगों को नुकसान पहुँचाने को हम सही नहीं ठहरा सकते।
नहीं, पर हमें आगे बढ़ना है। तुम्हें पता है कि यह प्रोग्राम कितना अहम है।
भूकंप का अलार्म बज रहा है। वह कितना खतरनाक है?
पूरी ढलान नीचे आ रही है।
धत् तेरे की!
तीसरी श्रेणी का है।
मलबे को पार नहीं कर पाएँगे।
कसकर पकड़ो!
तैयार रहो!
झटके के लिए तैयार हो जाएँ।
दरार आई है! एग्रीकल्चरल सेक्शन! मवेशियों वाले डिब्बे में!
दरार आई है। एग्रीकल्चरल सेक्शन। मवेशियों वाले डिब्बे में।
हावी, तुम संभालो।
ठीक है।
तुम ठीक हो?
पीछे की ओर चलते रहो।
हमें अंदर जाने दो। फ़्रीज़र की तलाशी लेनी है।
-इंजीनियरिंग इमरजेंसी है। -फ़्रीज़र की तलाशी लेनी है।
- श्री विल्फ़र्ड के लिए काम कर रहे हैं! - हटो।
- जैकबूट! - ब्रीचमैन!
ठीक है, दो मिनट।
दरवाज़ा बंद करो।
यह देखो।
मैं खोलती हूँ।
-ए! शांत हो जाओ। -हाँ, ज़रूर।
हाँ...
-हे भगवान। -यह रहा तुम्हारा गोश्त।
यह क्या अजूबा है?
इसने श्री विल्फ़र्ड के लिए सात साल हॉस्पिटैलिटी में काम किया,
और अब यह ट्रेन के पिछले हिस्से में इंजीनियर बनने आई है।
विल्फ़र्ड ने इसे ख़ुद देखने को कहा है।
ठीक है।
ब्रीचमैन बोयन बोस्कोविच उनकी सेवा में हाज़िर है।
यह एक विलोपन की घटना है।
मुझे अफ़सोस है।
पहले खिड़की का काम।
देखो उसका ढाँचा ठीक है या नहीं।
मुझे रफ़्तार दस प्रतिशत घटाने की इजाज़त मिली है।
नहीं।
पहाड़ी काम के लिए रफ़्तार तेज़ है। उसे 25 करो।
बैटरी बैंक।
आगे के इलाके में भरपाई नहीं कर पाएँगे।
तुम्हें 12 दे सकती हूँ।
फर्स्ट क्लास में जकूज़ी नहीं चलेंगे।
ठीक है।
तो बारी-बारी से बिजली काटेंगे, शुरुआत टेल से होगी।
कितना होगा अगर बीस में जोड़ें...
- पाँच, दल के छोटे बच्चों के लिए? - पच्चीस।
हमें सभी को मौका देना होगा।
मिलाकर हुए 26।
जल्दी। इस अंधेरे में वे और जैकबूट भेजेंगे।
कोई आ रहा है!
रुको! ठहरो।
दवाई।
पर दर्द की दवा नहीं, बस क्रोनोल।
अपनी माँ को वह कचरा नहीं दूँगा।
ठीक है। पर इससे हर चीज़ का दर्द...
मिट जाता है।
पैटरसन, कैसे...
यह लो। मुँह खोलो। शाबाश।
ठीक है, सुज़ैन।
बस। इससे रुक जाएगा।
एग्रीकल्चरल सेक्शन की बिजली कम नहीं कर सकते जब तक कि फ़सल न रद्द करें।
हम फ़सल चक्र नहीं तोड़ेंगे।
कम से कम दो दिनों तक पानी नहीं बहेगा।
जब तक दरार भर नहीं जाती।
तो थर्ड क्लास, एग्रीकल्चरल सेक्शन और टेल के लिए बस टंकी का पानी है।
हम लोगों के पानी में कटौती करेंगे, फ़सल की नहीं।
थर्ड और सेकंड क्लास को रोज़ 15 मिनट ताज़ा पानी मिलेगा,
और टेल को उसी से काम चलाना होगा जो उन्होंने बचा रखा है।
तो संसाधनों की किल्लत होना यही होता है?
टेल से शुरू करके आगे तक सबको भूखा मारना?
उनसे बस गोश्त नहीं मिलता। खाद के लिए गोबर मिलता है।
गोवंश जीवाणु मिलते हैं। उनका मिथेन इस्तेमाल करते हैं।
पता है। स्थिति बुरी है।
पर कितनी बुरी है, वह हमारे बीच ही रहे।
इस बीच, हम नए अप्रेंटिस चुनने में तेज़ी लाएँगे,
और इसे पार करने के लिए विल्फ़र्ड में उनका भरोसा बढ़ाएँगे।
तुम लोगों की कल की हिंसा के बावजूद
और इस वक्त हमारे ऊपर मंडराते हुए संकट के बावजूद,
श्री विल्फ़र्ड का मानना है कि बच्चों को
प्रशिक्षित या अप्रशिक्षित काम सीखने का हक है।
इसलिए, हम अप्रेंटिशिप चयन की प्रक्रिया शुरू कर रहे हैं।
चुने गए नाम ये रहे।
मिकेला मवांज़ा।
मिया काई-शेक।
और वह लड़का जिसे माइल्स एंड माइल्स बुलाते हैं।
अगर तुम्हारे परिवार ये निमंत्रण स्वीकार करते हैं,
तो ट्रेन के अगले हिस्से में नई ज़िंदगी शुरू करने के लिए तुम्हारे पास एक घंटा है।
दो पैर और एक हाथ।
बायाँ हाथ।
- फ़ोन रखोगी? - क्या?
न, सारे कसाई मर गए, रोश।
ए, देखो, कसाई ने शॉन को नहीं मारा।
-ज़रा ध्यान से सोचो। -ठीक है।
माँस काटकर बेचना ही है, तो यातना क्यों?
ठीक है।
जिसने भी किया उसे उसका लिंग काटने में मज़ा आया।
हाथों और पैरों के साथ बिल्कुल उल्टा था।
कोई भी भावना नहीं थी।
तो कसाई दूसरे नंबर पर हैं।
हाँ, उसने मेरे नूडल्स में हाथों-पैरों को डाला।
टेली।
- ए, आराम से! - दूर हट, कमीने।
टेली की दीवानी।
हम दोनों को पिटवाने की ज़रूरत नहीं है।
तुम्हें क्या?
कसाइयों पर दोष मढ़ो और थर्ड क्लास में रहो।
पहली बात, मुझे थर्ड क्लास में नहीं जाना। वापस टेल जाना है।
और दूसरी बात...
मैं अब भी एक पुलिसवाला हूँ।
मुझे पहली हत्या की जाँच भी सौंपी गई थी।
फ़ौरन निक्की को दोषी करार कर दिया।
झटपट सुनवाई हुई, तीन घंटों के अंदर-अंदर।
वे उसके लिए कुछ नहीं कर पाए थे।
तुम्हें अभी भी सही बंदे को पकड़ने की परवाह है।
आखिरकार फ़्रीज़र जाकर अपने हाथ-पैर पा गए।
-काफ़ी अच्छा दिन था। -शुक्रिया।
यह काम बख़ूबी कर लेती है। लड़कों को कोने में ले जाकर छूना।
गुड नाइट, डिटेक्टिव।
ब्रेकमैन का सिपाही-दल - एच - भोजनगृह
एच
आगे बढ़ते रहो। वापस टेल पहुँचने तक नज़रें नीची रखना।
नज़रें नीची!
आगे बढ़ते रहो।
चलो।
आ मुझे पकड़ के दिखा, साले!
नीचे! नीचे झुको!
नीचे रहो!
- ए, उठो! - छोड़ो!
लेटन!
तुम्हें अपनी माँ याद हैं, माइल्स?
मुझे याद है...
उनकी ख़ुशबू अच्छी थी।
बस?
मुझे बस यह ट्रेन याद है।
आप मेरी टेल मॉम हैं।
माइल्स एंड माइल्स।
और माइल्स एंड माइल्स...
जब सफ़र शुरू किया था, तब तुम बहुत छोटे थे।
अब नहीं हूँ।
तब तो यह फ़ैसला ख़ुद ही करो, ठीक है?
लेटन ने कहा था हमें ट्रेन में आगे हमारे लोग चाहिए।
उसने सही कहा था।
हर विभाग में। ऊपर और नीचे दोस्त चाहिए।
देखा?
तुम ध्यान से सुनते हो।
माइल्स,
मैं वादा करती हूँ, मैं यहाँ पीछे की लड़ाई जारी रखूँगी।
पर तुम ट्रेन में आगे जा रहे हो।
और इसका मतलब है शायद हम फिर न मिल पाएँ...
हाँ, हम मिलेंगे।
क्रांति के बाद। जैसा कि लेटन ने कहा था।
ठीक है?
मैं आपसे प्यार करता हूँ।
जब इस ट्रेन को देखते हो, तो क्या दिखता है?
मुझे एक अभेद्य किला दिखाई देता है।
बस इतना ही?
मुझे 3,000 ज़िंदा इंसान दिखते हैं
ऐसी धरती पर जो सारे जीवन को जमाकर ख़त्म कर देना चाहती है।
हम अब भी ज़िंदा और अच्छे-भले चल रहे हैं।
और यह किस्मत, सौभाग्य या भगवान की वजह से नहीं हुआ।
यह उस सुव्यवस्था का नतीजा है, जो श्री विल्फ़र्ड कायम रखते हैं।
ज़रूरत और लालच और रफ़्तार का एक संतुलन।
और तुम टेली लोग, जो शायद भूल गए हैं
कि इस रेल के डिब्बे के बाहर का तापमान शून्य से 117 डिग्री नीचे है
और श्री विल्फ़र्ड बस इसे गर्म रखने के लिए दिन में 21 घंटे जागते हैं।
शायद इसी लिए उन्हें शॉन वाइस जैसे मुखबिरों की ज़रूरत है।
वाइस विल्फ़र्ड का खबरी था।
बदले में उसे भी फायदा होता था।
जैसे बच्चों वाली लॉटरी में हेर-फेर होती थी।
वरना किसी थर्डी की हत्या की तुम्हें क्यों चिंता होती?
तो, तुम असल में यह जानना चाहती हो...
कि जब उसे प्रताड़ित किया गया,
तो उसने विल्फ़र्ड के कौन से राज़ उगले थे?
यहाँ पर हत्यारे, इंसानों को खाने वाले और न जाने क्या-क्या हैं।
तो मुझे संतुलन का पाठ मत पढ़ाओ।
मेरे लोगों ने अपना संतुलन सालों पहले पा लिया था।
अच्छा। तुम काफ़ी तेज़ हो।
तभी श्री विल्फ़र्ड ने तुम्हें ट्रेन डिटेक्टिव बनाया है।
पर बस यही वजह है कि तुम अब तक ज़िंदा हो।
संवाद अनुवादक श्रुति शुक्ला